Suzanne Farrell
Suzanne Farrell (sündinud 16. augustil 1945 Cincinnatis) on ameerika balletipedagoog ja endine balletitantsija. Farrell lõpetas 1961. aastal School of American Ballet's. Aastatel 1961–1969 tantsis ta New York City Ballet's ja 1969–1975 Brüsselis Maurice Béjart'i trupis Ballet du XXe Siècle. 1975. aastal naasis ta New Yorki, et töötada koreograaf George Balanchine'iga (koostöö kestis kuni viimase surmani 1983. aastal). Pärast lavakarjääri lõpetamist 1989. aastal, tegutses Farrell balletipedagoogina (sealhulgas New York City Ballet's). 2000. aastal asutas ta Washingtonis Kennedy Center's balletitrupi Suzanne Farrell Ballet, mis eksisteeris kuni 2017. aastani.